**Privatlivspolitik for Ringsted Ro- og Kajakklub**

**Ringsted Ro- og Kajakklubs dataansvar**

Vi behandler personoplysninger og er derfor forpligtet til at beskrive foreningens privatlivspolitik, der kort fortæller dig, hvordan vi behandler dine personoplysninger for at sikre en fair og gennemskuelig behandling.

Gennemgående for vores databehandling er, at vi kun behandler personoplysninger til bestemte formål og ud fra berettigede (legitime) interesser. Vi behandler kun personoplysninger, der er relevante og nødvendige for at opfylde et angivet formål. Vi sletter dine oplysninger, når de ikke længere er nødvendige.

**Kontaktoplysninger på den dataansvarlige**

Ringsted Ro- og Kajakklub er dataansvarlig og vi sikrer, at dine personoplysninger behandles i overensstemmelse med lovgivningen.

Kontaktoplysninger:

Kontaktperson: Per Bigum Christensen

Klubbens adresse: Eilstrupvej 160, Ringsted

Tlf. nr. 2065 3646

Mail: [bigum@mail.tele.dk](mailto:bigum@mail.tele.dk)

Website: [www.ringstedroklub.dk](http://www.ringstedroklub.dk)

CVR.nr: 32121616

**Behandling af personoplysninger**

Vi behandler følgende personoplysninger:

1. Medlemsoplysninger:

* Almindelige personoplysninger:
  + Kontaktoplysninger fx navn, adresse, indmeldelsesdato, telefonnummer, fødselsdato, e-mail og rettigheder i klubben, relevante certifikater og kursusbeviser, bankkontonummer (ved udlæg) – evt. særlige hensyn, der kan påvirke dit virke i klubben (selvoplyst)

1. Oplysninger om instruktører:

* Almindelige personoplysninger:
  + Kontaktoplysninger som navn, adresse, indmeldelsesdato, telefonnummer, fødselsdato, e-mail og rettigheder i klubben, bankkontonummer (ved udlæg)
  + Relevante certifikater og kursusbeviser
* Personoplysninger der er tillagt en højere grad af beskyttelse:
  + CPR-nummer – kun til brug ved indhentelse af børneattest
  + Oplysninger om strafbare forhold ved indhentelse af børneattest

1. Oplysninger om bestyrelsesmedlemmer:

* Almindelige personoplysninger:
  + Kontaktoplysninger som navn, adresse, indmeldelsesdato, telefonnummer, fødselsdato, e-mail og rettigheder i klubben
  + Oplysninger om tillidsposten i klubben og evt. bankkontonummer (ved udlæg)

**Her indsamler vi oplysninger fra**

Normalt får vi oplysningerne fra dig. I nogle tilfælde kan vi få dem fra idrættens hovedorganisationer, fx oplysninger ved deltagelse i kurser.

**Foreningens formål med behandling af dine personoplysninger**

Vi behandler dine personoplysninger til bestemte formål, når vi har en lovlig grund.

Lovlige grunde til behandling er især:

* Foreningens legitime interesse i at behandle dine oplysninger (interesseafvejningsreglen)
* At det er nødvendigt for at opfylde en kontrakt med dig
* Behandling pga. lovkrav
* Behandling med dit samtykke

Formålene:

1. Formål med behandling af medlemsoplysninger:

* Foreningens medlemshåndtering, herunder kontingentopkrævning
* Som led i foreningens aktiviteter, herunder planlægning, gennemførelse og opfølgning
* Opfyldelse af lovkrav, herunder folkeoplysningsloven
* Administration af din relation til klubben

1. Formål med behandling af oplysninger af (ungdoms)instruktører og bestyrelsesmedlemmer:
   * Håndtering af trænernes og ledernes hverv og pligter i foreningen
   * Overblik over og forbedring af erfaringer og kompetencer, herunder kurser
   * Opfyldelse af lovkrav
   * Administration af din relation til klubben

**Vi behandler kun personoplysninger ud fra legitime interesser**

I det omfang vi behandler dine medlemsoplysninger på baggrund af interesseafvejningsreglen, vil denne behandling udelukkende være motiveret af legitime interesser som:

* Udøvelse af idrætsaktivitet, herunder sætte ro-hold og føre km-statistik
* Håndtering af dine medlemsrettigheder i henhold til vedtægterne m.v., herunder i forhold til generalforsamling
* Opfyldelse af medlemspligter, herunder opkrævning og betaling af kontingent mv.
* Afholdelse af sociale arrangementer, sportslige aktiviteter og andre aktiviteter
* Brug af situationsbilleder taget i foreningen, der viser en konkret aktivitet eller situation i foreningen
* Videregivelse af dine almindelige personoplysninger til specialforbund i DIF, DGI i relevant og nødvendigt omfang i forbindelse med idrætsaktiviteter
* Af praktiske og administrative hensyn opbevarer vi dine almindelige medlemsoplysninger, også i en periode efter din udmeldelse af foreningen
* Af hensyn til kontaktmuligheder kan der for børn og unge under 18 år behandles oplysninger om forældrene
* Bevaring af oplysninger med historisk værdi til statistik og lignende

**Samtykke**

Som regel vil vores behandling af dine personoplysninger basere sig på et andet lovligt grundlag end samtykke. Vi indhenter derfor kun dit samtykke, når det i sjældne tilfælde er nødvendigt for at behandle dine personoplysninger til de formål, der er beskrevet ovenfor.

Hvis vi indhenter dit samtykke, er det frivilligt om du vil samtykke og du kan til enhver tid trække det tilbage ved at give os besked om det.

Når vi indhenter personoplysninger om børn og unge, foretager vi en vurdering af, om barnet/den unge selv er i stand til at afgive de konkrete oplysninger. Hvis ikke, indhenter vi samtykke fra en forælder.

**Opbevaring og sletning af dine personoplysninger**

Vi har forskellige behandlingsformål og opbevaringsperioder alt efter, om vi behandler dine personoplysninger som medlem af foreningen eller som medlem med tillidsposter fx som instruktør eller bestyrelsesmedlem.

**Medlemmer og bestyrelsesmedlemmer:**

Vi opbevarer dine personoplysninger i en periode fra udmeldelse og efter disse kriterier:

* Af praktiske og administrative hensyn opbevarer vi dine almindelige medlemsoplysninger i overensstemmelse med det formål, som de er indsamlet til.

**(Ungdoms)instruktører:**

* Af praktiske og administrative hensyn indhenter vi oplysninger om strafbare forhold (børneattest) i overensstemmelse med lovgivningen, men denne opbevares ikke efterfølgende.

Vi opbevarer dog oplysninger på både medlemmer, instruktører og bestyrelsesmedlemmer og lignende, så længe de har historisk værdi.

**Dine rettigheder**

Du har en række særlige rettigheder efter Persondataforordningen, når vi behandler personoplysninger om dig:

* Ret til at blive oplyst om behandlingen af dine data
* Ret til indsigt i egne personoplysninger
* Ret til berigtigelse
* Ret til sletning
* Ret til begrænsning af behandling
* Ret til udlevering af data i et almindeligt anvendt format
* Ret til indsigelse

Du kan gøre brug af dine rettigheder, herunder gøre indsigelse mod vores behandling ved at henvende dig til vores dataansvarlige. Kontaktoplysninger på denne finder du øverst i dokumentet.

Hvis du fx henvender dig med en anmodning om at få rettet eller slettet dine personoplysninger, undersøger vi om betingelserne er opfyldt og gennemfører i så fald ændring/sletning hurtigst muligt.

Du kan altid indgive en klage til en tilsynsmyndighed mht. databeskyttelse, fx Datatilsynet.

**Revidering af privatlivspolitikken**

Vi forbeholder os ret til at foretage ændringer i denne privatlivspolitik. Du kan se datoen for den seneste opdatering øverst til højre. Den til enhver tid gældende privatlivspolitik vil være tilgængelig på vores hjemmeside. Ved væsentlige ændringer vil du få besked via bestyrelsen.